ՏԵՂԵԿԱՆՔ-ՀԻՄՆԱՎՈՐՈՒՄ

«Մշկավանք» Սահմանափակ պատասխանատվությամբ ընկերությունը (այսուհետ ընկերություն) լուծարելու մասին Տավուշի մարզի Նոյեմբերյան համայնքի ավագանու որոշման նախագծի ընդունման անհրաժեշտության մասին:

«Մշկավանք» սահմանափակ պատասխանատվությամբ ընկերությունը պետական գրանցում է ստացել 09.10.2008թ-ին: Ընկերության ստեղծման նպատակն է եղել տնտեսական գոծունեություն իրականացնելու ճանապարհով շահույթ ստանալը:

Ընկերության կանոնադրության համաձայն, ընկերության գործունեության տեսակներն են եղել.

-անտառապատման, անտառավերականգնման միջոցառումների իրականացումը և անտառների օգտակար հատկությունների զարգացման ու կայուն անտառօգտագործման ապահովումը,

-անտառների պահպանության ապահովումը,

-գիտականորեն հիմնավորված անտառաշինական նախագծերի (անտառավարման պլանների) հիման վրա կայուն անտառակառավարման ապահովում,

-կողմնակի անտառօգտագործման զարգացման ապահովում,

-դեգրադացված անտառային էկոհամակարգերի վերականգնում և զարգացում:

Ընկերության կանոնադրական կապիտալը կազմում է 50000 (հիսուն հազար) դրամ՝ 5000 (հինգ հազար) դրամ անվանական արժեքով 10 բաժնեմաս, որոնք ամբողջությամբ պատկանում են ընկերության հիմնադրին՝ Կողբի գյուղապետարանին, որը հանդիսանում է ընկերության միակ մասնակիցը:

Տևական ժամանակ է ընկերությունը փաստացի որևէ տնտեսական գործունեություն չի իրականացնում և շահույթ չի ստանում, որպիսի պայմաններում էլ առաջացել է ընկերության լուծարման գործընթաց սկսելու անհրաժեշտությունը:

ՀՀ արդարադատության նախարարության գլխավոր քարտուղարի 24.10.2022թ-ի 19.10.2022թ-ի թիվ 10.2/46390-2022 գրությամբ, վարչատարածքային փոփոխությունների արդյունքում Կողբ համայնքի իրավահաջորդը Տավուշի մարզի Նոյեմբերյան համայնքն է, որին էլ, ըստ էության, պատկանում է ընկերության գործունեությունից բխող որոշումներ կայացնելու իրավունքը:

«Սահմանափակ պատասխանատվությամբ ընկերությունների մասին» ՀՀ օրենքի 11-րդ հոդվածի 3-րդ մասի համաձայն, համայնքի անունից ընկերության հիմնադիր կամ մասնակից կարող է հանդես գալ միայն համայնքի ղեկավարը` համայնքի ավագանու համաձայնությամբ և հենց վերջինիս առաջարկությամբ էլ ավագանուն է ներկայացվել ընկերության լուծարման նախագիծը:

ՏԵՂԵԿԱՆՔ

«Մշկավանք» Սահմանափակ պատասխանատվությամբ ընկերությունը (այսուհետ ընկերություն) լուծարելու մասին Տավուշի մարզի Նոյեմբերյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտության կամ բացակայության մասին:

«Մշկավանք» Սահմանափակ պատասխանատվությամբ ընկերությունը (այսուհետ ընկերություն) լուծարելու մասին Տավուշի մարզի Նոյեմբերյան համայնքի ավագանու որոշման նախագծի ընդունման կապակցությամբ այլ իրավական ակտերի ընդունման անհրաժեշտություն չկա:

ՏԵՂԵԿԱՆՔ

«Մշկավանք» Սահմանափակ պատասխանատվությամբ ընկերությունը (այսուհետ ընկերություն) լուծարելու մասին Տավուշի մարզի Նոյեմբերյան համայնքի ավագանու որոշման նախագծի ընդունման առնչությամբ Նոյեմբերյան համայնքի բյուջեի եկամուտներում և ծախսերում սպասվելիք փոփոխությունների մասին:

«Մշկավանք» Սահմանափակ պատասխանատվությամբ ընկերությունը (այսուհետ ընկերություն) լուծարելու մասին Տավուշի մարզի Նոյեմբերյան համայնքի ավագանու որոշման նախագծի ընդունման կապակցությամբ Տավուշի մարզի Նոյեմբերյան համայնքի բյուջեում չի նախատեսվում եկամուտների և ծախսերի փոփոխություն: